[{"text_idx": "#000002", "text": "Hodiau\u0306 c\u0302e Abomenaj Zizeloj foriras por merita ripozo nia antikva amiko!"}, {"text_idx": "#000003", "text": "Kiom da diversaj aventuroj ni travivis kune kun g\u0302i! Kun g\u0302i ni venkis la plej kruelajn malamikestrojn! De liaj butonoj falis Ganon, Nemezis kaj Miranda sur la plej infera nivelo de malfacileco! Ni vojag\u0302is tra la kampoj de Hirul, vagadis tra teruraj vilag\u0302oj, mang\u0302ac\u0302is fungojn kun Mario kaj enprofundig\u0302is en frenezon kun Alisa. G\u0302i helpis konkeri la koron de amata damo! Kaj ne nur koron. Sed en senkompata spaco de Intertero, g\u0302ia dekstra bufro klakis la lastan fojon kaj eksilentis...Ni certe g\u0302in riparos, sed g\u0302i meritis pacon kaj eternan gloron. Kaj g\u0302ian lokon nun okupos nia nova kontrolilo, tute sama, nur verdflaveta. ;)="}, {"text_idx": "#000004", "text": "Traduko de la ludo Rayman"}, {"text_idx": "#000005", "text": "Abomenaj Zizeloj kun grandega plezuro prezentas la tradukon en Esperanton de la ludo Rayman por la ludstacio Sony PlayStation!"}, {"text_idx": "#000007", "text": "Do ni trankvile retumis kaj subite rimarkis jen tion. Ni ne vere komprenis, kio g\u0302i estas kaj por kiu celo, sed por ajna okazo ni tre oficiale deklaras, ke tio ne estas ni. Ni tradukis nur tiujn ludojn, kiuj estas c\u0302e nia retpag\u0302o en la rubriko Tradukoj. Tradukojn por ludstaciaj ludoj ni ankau\u0306 metas al romhacking.net."}, {"text_idx": "#000013", "text": "Traduko de la ludo Darkwing Duck"}, {"text_idx": "#000018", "text": "La Zizeloj vere s\u0302atas ludojn! Kiam ili estis tute etaj, ludoj estis etaj ankau\u0306. Tiam ili mezurig\u0302is je bitoj, kaj fingroj sur du piedetoj sufic\u0302is por tiujn bitojn kalkuli, kaj du fingroj ec\u0302 restis! Kaj nun bitoj plimultig\u0302is, ili ig\u0302is multoble pli multaj ol fingroj sur c\u0302iuj piedetoj, kaj ludoj ig\u0302is tiom belaj, ke foje ec\u0302 spirado perdig\u0302as. Kaj sincere amante tiajn ludojn, ni tre-tre volas ludi ilin en nia ne malpli sincere s\u0302atata Esperanto.Nun ni havas eblon doni lokon sur nia retpag\u0302o ankau\u0306 por viaj tradukoj, au\u0306 ec\u0302 por ludoj originale kreitaj en Esperanto (certe, se ilia au\u0306toro ne kontrau\u0306as!). Kaj ankorau\u0306 ni malfermas c\u0302e nia retpag\u0302o rubrikon, kie vi estas bonvenaj rakonti en Esperanto pri viaj s\u0302atataj ludoj, pri via unua luda sperto, pri historio de videoludsistemoj au\u0306 pri io ajn, ligita kun ludoj. Sentu vin kvazau\u0306 hejme!"}, {"text_idx": "#000019", "text": "Bonvolu sendi viajn kontribuojn al ."}, {"text_idx": "#000020", "text": "Povas okazi fus\u0302oj dum els\u0302utado"}, {"text_idx": "#000025", "text": "Abomenaj Zizeloj kun ega fiero anoncas, ke laboro pri la traduko de Resident Evil 4 finfine estas plenfarita! Tio estis tre malfacila projekto, estis kreitaj multaj iloj por laboro kun dosieroj de la ludo, estis tradukita grandega aro da teksturoj, estis farita amaso de eraroj, kaj poste aperis eraroj pro korektado de eraroj, sed ni tre g\u0302uis okupadi pri tiu-c\u0302i ludo! Ni esperos, ke iu same g\u0302uos ludi g\u0302in kun nia traduko!"}]